Document ID: 32011D0446
Publication Date: 2011-07-11

Title and Content:
VYKONÁVACIE ROZHODNUTIE KOMISIE
z 11. júla 2011
o finančnom príspevku Únie na národné programy 15 členských štátov (Bulharsko, Nemecko, Estónsko, Írsko, Francúzsko, Taliansko, Cyprus, Lotyšsko, Litva, Malta, Poľsko, Portugalsko, Rumunsko, Slovinsko a Fínsko) v roku 2011 na zhromažďovanie, správu a využívanie údajov v odvetví rybného hospodárstva
[oznámené pod číslom K(2011) 4918]
(Iba bulharské, nemecké, estónske, anglické, francúzske, talianske, grécke, lotyšské, litovské, maltské, poľské, portugalské, rumunské, slovinské, fínske a švédske znenie je autentické)
(2011/446/EÚ)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 861/2006 z 22. mája 2006, ktorým sa ustanovujú finančné opatrenia Spoločenstva na vykonávanie spoločnej politiky v oblasti rybného hospodárstva a finančné opatrenia v oblasti morského práva (1), a najmä na jeho článok 24 ods. 1,
keďže:
(1)
Nariadením (ES) č. 861/2006 sa ustanovujú podmienky poskytnutia finančného príspevku Európskej únie na výdavky, ktoré vzniknú členským štátom v súvislosti s ich národnými programami zhromažďovania a správy údajov. Tieto programy sa majú vypracovať v súlade s nariadením Rady (ES) č. 199/2008 z 25. februára 2008 o vytvorení rámca Spoločenstva pre zber, správu a využívanie údajov v odvetví rybného hospodárstva a pre podporu vedeckého poradenstva súvisiaceho so spoločnou politikou v oblasti rybného hospodárstva (2) a s nariadením Komisie (ES) č. 665/2008 zo 14. júla 2008, ktorým sa ustanovujú podrobné pravidlá uplatňovania nariadenia Rady (ES) č. 199/2008 (3).
Bulharsko, Nemecko, Estónsko, Írsko, Francúzsko, Taliansko, Cyprus, Lotyšsko, Litva, Malta, Poľsko, Portugalsko, Rumunsko, Slovinsko a Fínsko predložili svoje národné programy na roky 2011 až 2013 podľa článku 4 ods. 4 a 5 nariadenia (ES) č. 199/2008. Tieto programy sa schválili v roku 2011 v súlade s článkom 6 ods. 3 nariadenia (ES) č. 199/2008.
Uvedené členské štáty predložili plánované ročné rozpočty na roky 2011 až 2013 podľa článku 2 nariadenia Komisie (ES) č. 1078/2008 z 3. novembra 2008, ktorým sa ustanovujú podrobné pravidlá vykonávania nariadenia Rady (ES) č. 861/2006, pokiaľ ide o výdavky, ktoré členské štáty vynaložili pri zbere a správe základných údajov o rybnom hospodárstve (4). Komisia v súlade s článkom 4 nariadenia (ES) č. 1078/2008 vyhodnotila plánované ročné rozpočty členských štátov, pričom zohľadnila schválené národné programy.
(2)
V článku 5 nariadenia (ES) č. 1078/2008 sa ustanovuje, že Komisia schváli plánovaný ročný rozpočet a rozhodne o ročnom finančnom príspevku Únie na každý národný program v súlade s postupom ustanoveným v článku 24 nariadenia (ES) č. 861/2006 a na základe výsledku hodnotenia plánovaných ročných rozpočtov podľa článku 4 nariadenia (ES) č. 1078/2008.
V článku 24 ods. 3 písm. b) nariadenia (ES) č. 861/2006 sa ustanovuje, že sadzba finančného príspevku sa stanovuje rozhodnutím Komisie. V článku 16 uvedeného nariadenia sa ustanovuje, že finančné opatrenia Únie v oblasti zhromažďovania základných údajov nepresiahnu 50 % nákladov, ktoré členským štátom vzniknú pri vykonávaní programu zhromažďovania, správy a využívania údajov v odvetví rybného hospodárstva.
(3)
Toto rozhodnutie predstavuje rozhodnutie o financovaní v zmysle článku 75 ods. 2 nariadenia Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5).
(4)
Opatrenia ustanovené v tomto rozhodnutí sú v súlade so stanoviskom Výboru pre rybné hospodárstvo a akvakultúru,
PRIJALA TOTO ROZHODNUTIE:
Článok 1
Maximálna celková suma finančného príspevku Únie, ktorá sa poskytne každému členskému štátu na zhromažďovanie, správu a využívanie údajov v odvetví rybného hospodárstva v roku 2011, a sadzba finančného príspevku Únie sa stanovujú v prílohe.
Article 2
Toto rozhodnutie je určené Bulharskej republike, Spolkovej republike Nemecko, Estónskej republike, Írsku, Francúzskej republike, Talianskej republike, Cyperskej republike, Lotyšskej republike, Litovskej republike, Maltskej republike, Poľskej republike, Portugalskej republike, Rumunsku, Slovinskej republike a Fínskej republike.
V Bruseli 11. júla 2011

Classification:
Level 1 Topics: 100150
100161
100144
100156
Level 2 Topics: 100252
100282
100177
100223
Level 3 Topics: 4488
1005
5283
2476
All Topics: 1005
2476
4488
5283